**900401450635**

**87771910546**



**УЗБЕКОВА Бекзат Исламбековна,**

**Батыс Қазақстан облысы әкімдігі білім басқармасы «Аутизмі (аутистикалық спектрдегі бұзылыстары) бар балаларды қолдау орталығы (autism – орталығы)» КММ-нің педагог-психологы.**

**Батыс Қазақстан облысы, Орал қаласы**

**АСБ ДЕГЕНІМІЗ НЕ? ЖӘНЕ М-CHAT R/F САУАЛНАМАСЫ**

**Мақсаты: «**Аутизм» туралы жалпы мәлімет бере отырып, оның симптомдары, пайда болу себептері, түрлеріне тоқталу, ерте жастан диагностикалау.

**Жоспары:**

1.Аутизм. Терминінің шығуы мен этиологиясы

2.Аутизмнің пайда болу себептері

3.Аутизмнің түрлері

4.Аутизмнің диагностикасы мен М-chat R/F сауалнамасы арқылы АСБ- ын ерте жастан анықтау.

1.«Аутизм» -аутос өзім дегенді білдіреді. Бұл балалардың ми қызметінің бұзылуы салдарынан айналадағы адамдармен қарым – қатынасқа, байланысқа түсу қиыншылықтарын тудыратын психикалық ауытқу. Бұл терминді 1912 жылы Э.Блейлер адамның ішкі эмоциялық қажеттіліктері мен реттелетін және шынайы әрекеттерге тәуелділігі шамалы аффективтік саланың айрықша түрін белгілеу үшін енгізген. Және аутизмді ашып зерттеуге Америка психиатрі Лео Каннер, О.С Никольская, Г.Аспергер, А.Ретта, К.С.Лебединская сынды ғалымдар зор үлес қосты. Аутизм - бала дамуындағы ауытқушылықтардың ауыр түрі, ол әлеуметтік ортамен қарым- қатынастың жоқтығын білдіреді. Симптом ретінде аутизм көптеген психикалық ауруларда кездеседі. Бірақ, кейбір жағдайларда ерте жастан байқалып, бала дамуына кері әсерін тигізеді. Бұл жағдайды ерте балалық аутизмі (ЕБА) синдромы дейді. Бұл нақты симптом ретінде 2 – 3 жасқа қарай қалыптасуы мүмкін. Балалық аутизмі баладағы интелект пен сөйлеу дамуының деңгейіне сай әр түрлі болады. Аутизмді ауру деп айту қиын, бұл психикалық дамудың бұзылуы. Шындықтан ауытқу, өз- өзіне кету, немқұрайлылық немесе сыртқы құбылыстарға жауапты қимыл әрекеттің болмауы. Баланың миына келіп түскен ақпараттарды оның миы қабылдамайды. Себебі, миының сенсорлы жүйелері дұрыс жұмыс істемейді. Бала көптеп түсіп жатқан ақпарат пен жаңалықтардан қорғана бастайды. Мамандар мұны былай түсіндіреді. Дені сау бала дамуға жұмсайтын күшті, аутизім бала қорғану механизмін құруға жұмсайды. Сол себепті үнемі өз әлемінде ешкіммен жұмысы жоқ болады, тіпті ең жақын адамынан қорқады. **Аутизмнің симптомдары**, яғни белгілеріне келетін болсақ**,** аутизм белгілері үш жасқа дейін анық байқалады. Ата–анасы баланың құрдастарымен салыстырғанда кеш дамып, әлі сөйлемегенін байқайды. Алғашында бала естімейтін сияқты болып көрінеді, бірақ тексеру барысында нәтижесі олай еместігін көрсетеді. Мұндайда баланың жалпы дамуы тежеледі. Мінезі тұйықтала түседі. Атын атап шақырса, елең етпеуі де мүмкін. Өзге балалармен ойнамайды. Танып–білуге ұмтылмайды. Тіпті, жаңа ойыншық та оны қызықтыра алмайды. Яғни мұндай балада қалау, сағыну, аяныш, өкініш, қамқорлық сияқты сезімдердің ешқайсысы болмайды. Оған бәрібір. Өз әлемінде, өзімен –өзі өмір сүреді. Тәулік бойы ұйықтамай жүре беруі мүмкін. Ештеңені қажет етпейді. Кейде бала сөйлеуді бастайды, бірақ біраз уақыт өтісімен сөйлеу қабілетін қайта жоғалтады, күнделікті қылықтары қайталанады. Күнде бір ойыншықпен және жалғыз ойнайды. Тіпті, ойыншықтың бір ғана бөлігімен қолымен немесе басымен ойнауы мүмкін. Күнделікті тәртіптің өзгеруін бала өте қиын қабылдайды, бала көзге тіке қарамайды. Л.Каннер аутизмді нақты психикалық дамудың бұзылуы деп тапқан және келесі көрсеткіштерін ажыратқан: Жалғыздықты жақсы көру, ешқашан адаммен көзбе көз кездеспеу, мимика, жест, дауысының немесе дыбысының ырғағының болмауы. Аутизм спектрлік бұзылысы бар балаларда «эхолалия» жиі кездеседі.

**2. Аутизмнің пайда болу себептері**:Ғалымдардың зерттеуінше, аутизмнің пайда болу себептері туралы 300ге жуық нұсқасы бар Аутизмнің нақты себептері анық зерттелмеген. Көп ғалымдардың деректері бойынша, аутизм балаларда орталық жүйке жүйесінің бұзылуы салдарынан болады, яғни кейбір балаларда тумысынан миында кінәрат болады. (миының бір бөлігі нашар дамыса, екінші бір бөлігі өте жақсы дамыған.) Тұқым қуалаушылық факторлардың әсері мол екенін көптеген зерттеушілер мойындайды. Сонымен бірге мидың органикалық зақымдалуыда аутистік спектрлік бұзылысы бар балаларда жиі кездеседі.

Тұқым қуалаушылық

Хромосомалық өзгерістер

Зат алмасу өзгерістері

Анасы жүкті және туу кезінде алған жарақаттар

Нейроинфекциялар, вирустық инфекциялар т.б жағымсыз әсер етеді.

Аутизмнің пайда болу себептері, бұл әлі күнге дейін зерттеліп жатырған өзекті тақырыптың бірі. Арнайы зерттеулер көрсеткендей, аутистикалық симптомдар физиологиялық тұрғыдан белсенді заттар: серотонин, катехоламин, дофамин алмасуының бұзылуынан болады. Биохимиялық өзгерістер мен аутистикалық белгілердің арасындағы байланыстың бар екенің дәлелдейтін зерттеулер бар.

Себептердің бірінші тобы: тұқым қуалаушылықпен байланысты. Кей мамандардың айтуынша, аутизм тұқым қуалайды және ол гендік деңгейде беріліп отырады. Кей жағдайда аутисттік белгілер бір отбасының мүшелерінен байқалып жатады. Алайда, ғалымдар аутизмге жауап беретін генді әлі күнге таба алған жоқ.

Себептердің екінші тобы:Хромосомалық (генетикалық) мутация, зат алмасудың туа бітті аурулары жатады. Ал психологиялық әсер ететін себептерге:

- Ерте балалық шақтағы анамен қатынас мәселелері.

- Баланы емізуден ерте шығару.

- Эмоционалды стресс.

3. **Аутизмнің түрлері**, **жіктеу:**

Аутизм бұл - бұл жеке, әлеуметтік, сөйлеу және дамудың басқа аспектілері мен қарым-қатынас дағдыларының айқын жетіспеушілігімен сипатталатын психикалық бұзылыс. Түрлері: Каннер синдромы, Ретта синдромы, Аспергер синдромы.

1. Каннер синдромы (аутизмнің ауыр түрі) 3 жастан бастап байқалады. Күнделікті өмірдегі тәртіптің өзгеруіне қарсы, өте сезімтал. Баланың тым кеш сөйлеуі. Жалғыздықты ұнатады. Ешкімге еліктемейді, үнемі бір қимылды қайталайды. Қасындағы адамның сезімін түсінбеуі, байланысқа түспеуі, сөйлегенде бірде айқайлап, бірде сыбырлап сөйлеуі.

2. Ретта синдромы. Аутизмнің сирек кездесетін түрі, әрі тек қыздарда кездесетін синдром. Әдетте қыздарда кездеседі. Екі жасқа дейін қалыпты дамып келеді де, бірден қабілеттерінен айырыла бастайды Өзі киіне алмайды, бірте -бірте сөйлей алмай қалады, қолындағы заттарын ұстай алмайды, бұлшық еттер тонусы жоғалады Психикалық күйреудің салдарынан жиі ұстамалар болады.

3. Аспенгер синдромы (аутизмнің жеңіл түрі). Каннер синдромына қарағанда интелектісі айтарлықтай жоғары. Әдетте белгілі бір салаға жоғары қызығушылық танытып, сол саланы меңгере алады. Логикалық ойлауы, қабілеті дамыған, сөйлей алады. Адамдармен байланысқа түсуі қиын. Болашақта бір саланың шебері болуы мүмкін.

Аутизм спекторының бұзылысы бар балаларды 4 топқа бөліп қарастыруға болады болады:

1. Аурудың ауыр көрінісімен сипатталатын топтағы балалар безушілік, ортадан оқшаулау, ешнәрсеге көңіл аудармау ерекшеленеді, көп уақытта түңіледі. Мұндай балалар сөйлемейді, адамдарға, адамның көзіне және бірнәрсеге көзінтікпейді, күлмейді, жыламайды. Атына атап шақырғанда үндемей, дыбыс шығармай, ешқандай реакция білдірмейді. Олар бір жері ауырып жарақаттанса, қарындары ашып, тоңғанды сезбейді. Үй ішінде бағытсыз ары-бері жүреді, жиһаздардың үстіне шығады, терезенің алдында тиіспесең бірнеше сағаттар бойы отыра береді. Үлкен адам мұндай баланың назарын аударайын деп тырысқан жағдайда, бала айқайлайды, жылайды, төбелеседі, түкіреді, тырнайды, яғни қатты қарсылық көрсетеді.

2. Бұл топтың балалары адамның көзіне тіке қарамайды,басқа нәрселерге де көзін тіке қадап, бағытты түрде қарай алмайды, бірақ нәрселердің өздері, өздерінің түрлері мен дыбысы мен сыртқы пішінімен балалардың назарын өздеріне аудартқызады. Мысалы:кілем немес алаша біткенше жүре береді. Бұл балалардың бір қалыптылығы: сағаттар бойы терезеде отырып бір бағытқа қарап отыра береді. Ал бір нәрсе керек болса, олар үлкен адамды ертіп апарып, керекті нәрсеге қолын созады.

3. Балалар аздап белсенді, олар қоршаған ортадан толық безбеген; бетінде қорқыныш бар, қимылдары еркін емес,сөздері түсініксіз, бір сөзді қайталай береді; күрмеліп сөйлейді, қимылдары импулсьсивті, яғни отырып-отырып аяқасты жүгіріп кетеді, өзін-өзі жарақаттайды. Бала тек өзі сөйлейді, ешкімді тыңдамайды, сөйлеткізбейді. Сөйлегені өте жылдам, дыбысы қатты. Сөзі – монолог түрінде. Кейде ересек адам сияқты, күрделі сөздермен сөйлейді, бірақ мағынасын түсінбейді. Сөз қоры жақсы, бірақ та диалог құрастыра алмайды.

4. Бұл балаларда аутизмнің жеңіл түрі. Балалардың мимикасы шектеулі, алаңдаушы болып келеді, сондықтан сөздері жай, көздеріне қарай алады, бірақ тұрақсыз. Олар ұялшақ, жасқаншақ болып келеді.

**4. М-chat R/F сауалнамасы.**

Бұл 16-30 айлық балада аутизм қауіпін анықтауға мүмкіндік беретін тест. Ол ата-аналарға арналған 20 сұрақтан тұрады. Әдетте сұрақтарға жауап беру бірнеше минуттарды алады. Әлемнің әр түрлі елдерінде жүргізілген зерттеулер, аутизм спектрінің бұзылу қаупін анықтау үшін осы құралдың жоғары сенімділігін көрсетті. М-chat R/Fдиагностикалық құрал емес екенін ескеріңіз. Оның нәтижелері аутизм қауіпі бар мамандандырылған мамандарда баланы тексеру қажеттілігін көрсетеді. Аутизм диагнозын тек психиатр маманы ғана қоя алады. Егер, сіздің балаңыздың дамуы туралы бірдеңе мазалайтын болса, сауалнаманың нәтижелерін дәрігермен талқылаңыз.